[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 2.8.2005

COM(2005)358 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

για την εφαρμογή του παραρτήματος Χ του κανονισμού υπηρεσιακής κατάστασης(κανονισμός αριθ. 3019/1987 του Συμβουλίου της 5ης Οκτωβρίου1987)Έτος 2004

ΕΙΣΑΓΩΓΗ

Σύμφωνα με το άρθρο 101α του κανονισμού υπηρεσιακής κατάστασης, καθορίζονται στο παράρτημα X, με την επιφύλαξη των λοιπών διατάξεων του εν λόγω κανονισμού, οι ειδικές και κατά παρέκκλιση διατάξεις που εφαρμόζονται στους υπαλλήλους που είναι τοποθετημένοι σε τρίτη χώρα.

Βάσει του άρθρου 14 του παραρτήματος X, "κάθε χρόνο η Επιτροπή υποβάλλει στο Συμβούλιο έκθεση σχετικά με την εφαρμογή του παρόντος παραρτήματος και ιδίως όσον αφορά τον καθορισμό του ποσοστού της αποζημίωσης συνθηκών διαβίωσης σύμφωνα με το άρθρο 10".

Από την 1η Ιανουαρίου1988 η Επιτροπή έχει εκπονήσει δεκατέσσερις εκθέσεις, οι οποίες αφορούν τις χρονικές περιόδους από Οκτώβριο 1987 έως Δεκέμβριο 1988, 1989, 1990-1991, 1992, 1993, 1994, 1995, 1996, 1997-1998, 1999, 2000, 2001, 2002 και 2003.

ΚΕΦΑΛΑΙΟ 1: ΓΕΝΙΚΕΣ ΔΙΑΤΑΞΕΙΣ

Άρθρο 1: Πρόσληψη

Οι θέσεις μόνιμων / έκτακτων υπαλλήλων σε αντιπροσωπείες[1] ανέρχονταν, στις 31 Δεκεμβρίου 2004, σε 1008 (951 στις 31.12.2003).

Κατά το 2004, το εν λόγω προσωπικό:

- αυξήθηκε κατά:

- 117 θέσεις στο πλαίσιο της «φάσης 4» της αποκέντρωσης.

- 2 θέσεις Α στο πλαίσιο προσωρινής ενίσχυσης (Ινδία, Κένυα).

- και μειώθηκε κατά:

- 60 θέσεις στο πλαίσιο της διεύρυνσης.

- 2 θέσεις στο πλαίσιο της εθελουσίας εξόδου.

Στις 31 Δεκεμβρίου 2004, είχαν πληρωθεί σε αντιπροσωπείες 896 από τις θέσεις αυτές. Οι 112 κενές θέσεις αντιπροσώπευαν το 11,11% του προσωπικού, έναντι του 12,41% (118 κενές θέσεις) το 2003.

Το 2004 πραγματοποιήθηκαν ή ξεκίνησαν πολλές προσλήψεις: 33 προσλήψεις επιτυχόντων σε διαγωνισμούς, 1 μετάταξη από το Ευρωπαϊκό Κοινοβούλιο και 5 προσλήψεις εκτάκτων υπαλλήλων. Στις 31 Δεκεμβρίου 2004 ήταν υπό πρόσληψη τέσσερις έκτακτοι υπάλληλοι.

Άρθρο 2: Κινητικότητα

Περίοδος εκ περιτροπής πλήρωσης θέσεων

Η περίοδος εκ περιτροπής πλήρωσης θέσεων 2004 αφορούσε 196 υπαλλήλους (140 το 2003), οι οποίοι ήταν εγγεγραμμένοι στον πίνακα για εκ περιτροπής πλήρωση θέσεων:

- 60 μετακινήσεις από αντιπροσωπεία σε αντιπροσωπεία (40 το 2003);

- 89 μετακινήσεις από αντιπροσωπείες προς την έδρα (65 το 2003);

- 15 λήξεις καθηκόντων (7 το 2003);

- 32 υπαλλήλους που παρέμειναν στον τόπο διορισμού τους (28 το 2003).

Βάσει της αρχής της εναλλαγής των διορισμών μεταξύ των αντιπροσωπειών και της έδρας πραγματοποιήθηκαν:

- 89 μετακινήσεις από αντιπροσωπείες προς την έδρα (65 το 2003);

- 94 μετακινήσεις από την έδρα προς τις αντιπροσωπείες (63 το 2003).

Ως εκ τούτου, πραγματοποιήθηκαν 258 μετακινήσεις (έναντι 175 το 2003) στο πλαίσιο της περιόδου εκ περιτροπής πλήρωσης θέσεων 2004.

Περίοδος ανακατανομής

Η ανακατανομή αφορούσε δύο θέσεις:

- 1 θέση Α ανακατανεμήθηκε από την Ακτή Ελεφαντοστού προς τη Λιβερία;

- 1 «μετακινούμενη» θέση Β (μόνιμος υπάλληλος που είναι τοποθετημένος στην έδρα και παρέχει υποστήριξη έκτακτης ανάγκης σε αντιπροσωπείες που αντιμετωπίζουν προβλήματα) μετατράπηκε σε θέση προϊσταμένου διοίκησης (Σαουδική Αραβία).

Άρθρο 3: Επανατοποθέτηση

Το 2004 οι αποφάσεις επανατοποθέτησης αφορούσαν 57 υπαλλήλους των εξωτερικών υπηρεσιών οι οποίοι επέστρεψαν στην έδρα, σε μία από τις γενικές διευθύνσεις του τομέα Relex, στο πλαίσιο της πολιτικής για την εκ περιτροπής ανάθεση καθηκόντων.

ΚΕΦΑΛΑΙΟ 2: ΥΠΟΧΡΕΩΣΕΙΣ

Άρθρο 4: Άσκηση καθηκόντων στον τόπο διορισμού

Το άρθρο αυτό δεν χρήζει σχολίων.

Άρθρο 5: Στέγαση

Στα τέλη του 2004, η ΓΔ Εξωτερικών Σχέσεων ολοκλήρωσε τις εργασίες της όσον αφορά τα πρότυπα στέγασης που εφαρμόζονται στις τρίτες χώρες. Έκτοτε, όλες οι αντιπροσωπείες (με εξαίρεση εκείνη της Κούβας) διαθέτουν πρότυπα για τη μίσθωση κατοικίας στη χώρα όπου φιλοξενούνται. Παράλληλα, η διοικητική ευθύνη μεταβιβάστηκε στις αντιπροσωπείες.

ΚΕΦΑΛΑΙΟ 3: ΣΥΝΘΗΚΕΣ ΕΡΓΑΣΙΑΣ

Άρθρα 6, 7 και 9: Ετήσιες άδειες

Οι υπάλληλοι που υπηρετούν στις τρίτες χώρες εξακολουθούν να καταβάλλουν προσπάθειες προκειμένου να ασκήσουν τα δικαιώματά τους και να περιορίσουν τη μεταφορά ιδιαίτερα σημαντικού αριθμού ημερών αδείας, ακολουθώντας κατά τον τρόπο αυτό τις συστάσεις της έδρας. Θα πρέπει ωστόσο να ληφθεί υπόψη το γεγονός ότι η διαδικασία διοικητικής αποσυγκέντρωσης καθώς και η διαδικασία διοικητικής αποκέντρωσης, μολονότι συνοδεύονται από κάποια αύξηση του προσωπικού, οδήγησαν άμεσα σε συμπληρωματικό φόρτο εργασίας, γεγονός που δεν επέτρεψε στους υπαλλήλους να χρησιμοποιήσουν τον αριθμό ημερών άδειας που επιθυμούσαν.

Από τον κατωτέρω πίνακα προκύπτει ότι για τους 815 υπαλλήλους οι μεταφορές αδείας άνω των 14 ημερών αυξήθηκαν σε ποσοστό σε σχέση με την προηγούμενη περίοδο (47,12% έναντι 43,56%), όπως και οι μεταφορές μεταξύ 36 και 50 ημερών (5,89% έναντι 4,95%). Όσον αφορά τις μεταφορές αδείας μεταξύ 50 και 70 ημερών, παρατηρήθηκε επίσης αύξηση του σχετικού ποσοστού: από 1,41% το 2003 σε 3,44% το 2004.

Κατάσταση σχετικά με τις μεταφορές ετήσιας άδειας |

Αριθμός μονίμων υπαλλήλων | Μεταφορές 2002/2003 | Μεταφορές 2003/2004 |

Λιγότερο από 14 ημέρες | 399 | 431 |

56,44% | 52,88% |

Άνω των 14 ημερών | 308 | 384 |

43,56% | 47,12% |

Μεταξύ 14 και 35 ημερών | 253 | 298 |

35,79% | 36,56% |

Μεταξύ 36 και 49 ημερών | 35 | 48 |

4,95% | 5,89% |

Μεταξύ 50 και 70 ημερών | 10 | 28 |

1,41% | 3,44% |

Άνω των 70 ημερών | 10 | 10 |

1,41% | 1,23% |

Συνολικός αριθμός μονίμων υπαλλήλων | 707 | 815 |

Άρθρα 8 και 9 παραγραφοσ 2: Κατ' εξαίρεση χορηγούμενες άδειες ανάπαυσης

Στο πλαίσιο της συνήθους ετήσιας χρήσης, η Επιτροπή, βασιζόμενη σε παραμέτρους που χρησιμοποιήθηκαν για τον ετήσιο καθορισμό της αποζημίωσης συνθηκών διαβίωσης, και για τους τόπους σε κατάσταση κρίσης, αποφάσισε στις 25 Μαρτίου 2004 την κατ' εξαίρεση χορήγηση αδειών ανάπαυσης για το 2004 μόνο για τους τόπους διορισμού όπου οι συνθήκες διαβίωσης κρίθηκαν "ιδιαίτερα δυσχερείς".

Η συνέχιση της αυστηρής εφαρμογής των όρων που αναφέρονται στο άρθρο 8 του παραρτήματος Χ εκφράσθηκε με τη χορήγηση του δικαιώματος αυτού για 30 τόπους υπηρεσίας, το 2004 (βλ. παράρτημα Ι) έναντι 24 το 2003. Για τους τόπους σε κατάσταση κρίσης το δικαίωμα αυτό παρέχεται ανάλογα με την πραγματική διάρκεια της κρίσης.

ΚΕΦΑΛΑΙΟ 4: ΚΑΘΕΣΤΩΣ ΑΠΟΔΟΧΩΝΚΑΙ ΚΟΙΝΩΝΙΚΑ ΠΛΕΟΝΕΚΤΗΜΑΤΑ

ΤΜΗΜΑ 1 : ΚΑΘΕΣΤΩΣ ΑΠΟΔΟΧΩΝ ΚΑΙ ΟΙΚΟΓΕΝΕΙΑΚΑ ΕΠΙΔΟΜΑΤΑ

Άρθρο 10 παραγραφος 1: Αποζημίωση λόγω συνθηκών διαβίωσης

Στις 12 Φεβρουαρίου 2004, η Επιτροπή αποφάσισε σχετικά με τους συντελεστές αποζημίωσης λόγω συνθηκών διαβίωσης (ΑΣΔ) για το οικονομικό έτος 2004. Οι εν λόγω συντελεστές εμφαίνονται στον πίνακα του παραρτήματος II:

- 1 αύξηση (από 10 σε 15%): Αργεντινή;

- 1 αύξηση (από 25 σε 35%): Ακτή του Ελεφαντοστού;

- 7 νέοι τόποι υπηρεσίας: Αρμενία (35%), Σαλβαδόρ (25%), Ονδούρα (25%), Κιργιζιστάν (35%), Νέα Ζηλανδία (10%), Τατζικιστάν (35%), Υεμένη (35%).

Από την εφαρμογή της τροποποίησης του κανονισμού υπηρεσιακής κατάστασης, που άρχισε να ισχύει την 1η Μαΐου 2004, η ΑΣΔ καθορίζεται με βάση την ακόλουθη κλίμακα: 10, 15, 20, 25, 30, 35 και 40%. Η αυτόματη εφαρμογή των νέων κατηγοριών της τροποποιημένης διατύπωσης του άρθρου 10 εκφράζεται με την αναθεώρηση των συντελεστών της ΑΣΔ για το οικονομικό έτος 2004, που τέθηκε σε ισχύ την 1η Μαΐου 2004, όπως εμφαίνεται στον πίνακα του παραρτήματος ΙΙΙ:

- 9 αυξήσεις (από 25 σε 30%): Πράσινο Ακρωτήριο, Αιθιοπία, Ινδία, Λάος, Μοζαμβίκη, Σρι Λάνκα, Τανζανία, Βιετνάμ και Ζάμπια;

- 9 μειώσεις (από 35 σε 30%): Αλβανία, Μπουρκίνα Φάσο, Καμπότζη, Τζιμπουτί, Γουιάνα, Αϊτή, Ινδονησία, Μάλι και Πακιστάν;

- 8 αυξήσεις (από 35 σε 40%): Αφγανιστάν, Μπαγκλαντές, Κεντροαφρικανική Δημοκρατία, Λιβερία, Παπουασία-Νέα Γουϊνέα, Σιέρα Λεόνε, Σουδάν και Τσαντ.

Πραγματοποιήθηκε επίσης ενδιάμεση επανεξέταση, με ισχύ από 1ης Ιουλίου 2004 (απόφαση της αρμόδιας για τους διορισμούς αρχής, της 25ης Νοεμβρίου 2004) για τους ακόλουθους τόπους υπηρεσίας:

- 1 αύξηση (από 15 σε 20%): Μαλαισία;

- 2 αυξήσεις (από 20 σε 25%): Σαουδική Αραβία και Βολιβία;

- 1 αύξηση (από 25 σε 30%): Νεπάλ;

- 2 αυξήσεις (από 30 σε 35%): Γουιάνα και Αϊτή.

Άρθρο 10 παραγραφοσ 2: Συμπληρωματική αποζημίωση

Το 2004, καταβλήθηκε συμπληρωματική αποζημίωση, βάσει των αποφάσεων της Επιτροπής και της αρμόδιας για τους διορισμούς αρχής, στους υπαλλήλους που ήταν τοποθετημένοι στους ακόλουθους τόπους υπηρεσίας:

Αντιπροσωπία | Ημερομηνία ισχύος | Αποζημίωση (%) | Αριθμός δικαιούχων μονίμων υπαλλήλων |

Αϊτή (Πορτ-ο-Πρενς) | Στις 24.02.2004 Από 25.02.2004 έως 17.03.2004 Από 18.03.2004 έως 22.03.2004 | 5 10 5 | 3 |

Σαουδική Αραβία (Ριαντ) | Από τις 05.09.02 | 5 | 1 |

Ακτή Ελεφαντοστού (Αμπιτζάν) | Στις 07.11.2004 Από τις 08.11.2004 | 5 10 | 8 |

Άρθρα 11 και 12: Λεπτομέρειες καταβολής των αποδοχών

Όσον αφορά το νόμισμα στο οποίο καταβλήθηκαν οι αποδοχές το 2004, οι μέσοι όροι ποσοστών σε σχέση με τους ενδιαφερόμενους υπαλλήλους είναι οι ακόλουθοι:

- το 76% επέλεξε την καταβολή των αποδοχών του σε ευρώ κατ' εφαρμογή του άρθρου 11 του παραρτήματος Χ του κανονισμού υπηρεσιακής κατάστασης;

- το 21% ζήτησε την καταβολή τμήματος των αποδοχών του σε τοπικό νόμισμα. Μεταξύ αυτών, το 32% ζήτησε το ανώτατο επιτρεπόμενο όριο από τις εσωτερικές οδηγίες που αφορούν το άρθρο 12 του παραρτήματος Χ του κανονισμού υπηρεσιακής κατάστασης (80%), οι δε υπόλοιποι επέλεξαν ποσοστά που κυμαίνονται μεταξύ 15 και 64%;

- Τέλος, το 3% ζήτησε βάσει κατάλληλων δικαιολογητικών την καταβολή τμήματος των αποδοχών του σε νόμισμα άλλο από εκείνο του τόπου διορισμού κατ' εφαρμογή του άρθρου 12 δεύτερο εδάφιο του παραρτήματος Χ του κανονισμού υπηρεσιακής κατάστασης (Αγκόλα, Γεωργία, Καζακστάν, Λαϊκή Δημοκρατία του Κονγκό και Ουκρανία).

Άρθρο 13: Διορθωτικοί συντελεστές

Το Συμβούλιο εξέδωσε, στις 5 Οκτωβρίου 2004, τον κανονισμό αριθ. 1785/2004[2] για τον καθορισμό των διορθωτικών συντελεστών που εφαρμόζονται από 1ης Ιανουαρίου 2004 και, στις 4 Φεβρουαρίου 2005, τον κανονισμό αριθ. 257/2005[3] για τον καθορισμό των διορθωτικών συντελεστών που εφαρμόζονται από την 1η Ιουλίου 2004 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

Εξάλλου, η Επιτροπή ενέκρινε, στις 4 Ιουνίου 2004[4] την απόφαση για την αναπροσαρμογή των διορθωτικών συντελεστών που εφαρμόζονται από την 1η Αυγούστου, την 1η Σεπτεμβρίου, την 1η Οκτωβρίου, την 1η Νοεμβρίου και, στις 22 Δεκεμβρίου 2004[5] την απόφαση για την αναπροσαρμογή των διορθωτικών συντελεστών που εφαρμόζονται από την 1η Φεβρουαρίου, την 1η Μαρτίου, την 1η Απριλίου, την 1η Μαΐου και την 1η Ιουνίου 2004 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτες χώρες.

Κατά το 2004, κατέστη δυνατόν να επιτευχθεί συμφωνία μεταξύ της ΓΔ RELEX και της Eurostat σχετικά με μια διαδικασία καθορισμού των διορθωτικών συντελεστών, η οποία συνίσταται, αφενός στη βελτίωση της παρακολούθησης των διορθωτικών συντελεστών στις χώρες με σχετικά υψηλό κόστος διαβίωσης (έτσι ώστε να μειωθεί η συχνότητα των γεωγραφικών συγκριτικών ερευνών που κοστίζουν περισσότερο) και αφετέρου, στην αναζήτηση εναλλακτικών αξιόπιστων πηγών (π.χ. ΟΗΕ) για την παρακολούθηση των διορθωτικών συντελεστών στις χώρες με διαρθρωτικά χαμηλότερο κόστος διαβίωσης από εκείνο των Βρυξελλών (γεγονός που επιτρέπει περαιτέρω εξοικονόμηση).

Κατόπιν της εν λόγω συμφωνίας, ο προϋπολογισμός της περιόδου 2005-2009 επανήλθε στα επίπεδα στα οποία βρισκόταν ο ετήσιος προϋπολογισμός κατά την έναρξη της εφαρμογής του παραρτήματος Χ.

Άρθρο 15: Σχολικά επιδόματα

Το συνολικό ποσό που καταβλήθηκε για σχολικά επιδόματα ανήλθε για το έτος 2003/2004 σε 2.474.791,35 ευρώ. Θα πρέπει να διορθωθεί το ποσό που αναφέρεται στην έκθεση του 2003, το οποίο ανέρχεται σε 2.558.938,95 ευρώ αντί για 4.371.421,80 ευρώ.

Το σύστημα χορήγησης προκαταβολών επί των σχολικών επιδομάτων διατηρήθηκε για τους υπαλλήλους που υπόκεινται σε σχολικά έξοδα ιδιαίτερα υψηλά. Όλες οι προκαταβολές που καταβλήθηκαν για το σχολικό έτος 2003/2004 ρυθμίστηκαν εντός των προβλεπομένων προθεσμιών.

Λόγω της γενικής αύξησης των σχολικών εξόδων σε ορισμένες αντιπροσωπείες η Επιτροπή αποφάσισε να επιτρέψει κάποια υπέρβαση του ανωτάτου ορίου, ιδίως για την Ιαπωνία, την Ουάσιγκτον και τη Νέα Υόρκη.

Ωστόσο, οι εν λόγω υπερβάσεις εγκρίθηκαν κατ' εξαίρεση και μόνο για τα παιδιά που φοιτούν στον τόπο υπηρεσίας, σε διεθνή σχολεία που χορηγούν ευρωπαϊκά/διεθνή απολυτήρια (baccalauréats) και με σκοπό να διασφαλιστεί η συνέχεια της φοίτησής τους. Εξάλλου, σύμφωνα πάντα με την αρχή της συνέχειας των σπουδών, σε έξι υπαλλήλους υπό επανατοποθέτηση, που καλύπτονται από τις διατάξεις του παραρτήματος Χ, εγκρίθηκε επίσης η υπέρβαση του ανώτατου ορίου για το σχολικό έτος 2003/2004. Το συνολικό ποσό που καταβλήθηκε στο πλαίσιο της υπέρβασης του ανώτατου ορίου για το σχολικό έτος 2003/2004 ανήλθε σε 271.110,40 ευρώ.

Αρθρο 16: Αποζημιωσεισ εγκαταστασησ και επανεγκαταστασησ

Το συνολικό ποσό που καταβλήθηκε στο πλαίσιο των αποζημιώσεων εγκατάστασης (για τους υπαλλήλους που μετατάχθηκαν από την έδρα σε μια αντιπροσωπεία ή από μια αντιπροσωπεία σε άλλη) και επανεγκατάστασης (για τους υπαλλήλους των οποίων έληξαν οριστικά τα καθήκοντα από μια αντιπροσωπεία) ανερχόταν το 2004 σε 2.440.382,86 ευρώ (2.766.468,64 ευρώ το 2003).

Παρά τον αυξημένο αριθμό μετακινήσεων του προσωπικού, η μείωση των πληρωμών που πραγματοποιήθηκαν το 2004 αιτιολογείται εν μέρει από το γεγονός ότι η μονάδα δεν εγκρίνει πλέον, από την εφαρμογή της μεταρρύθμισης, την 1η Μαΐου 2004, προκαταβολές επί των εξόδων εγκατάστασης.

Το ποσό αυτό κατανέμεται ως εξής:

- Αποζημιώσεις εγκατάστασης

- 1.862.217,30 ευρώ για τις πληρωμές που πραγματοποιήθηκαν στο Βέλγιο,

- 165.501,41 ευρώ για τις πληρωμές σε τοπικό νόμισμα στον τόπο υπηρεσίας των υπαλλήλων με εφαρμογή της οικονομικής ισοτιμίας (διορθωτικός συντελεστής και σχετική συναλλαγματική ισοτιμία).

- Αποζημιώσεις επανεγκατάστασης

- 105.536,64 ευρώ για τις επανεγκαταστάσεις στο Βέλγιο,

- 310.127,51 ευρώ για τις πληρωμές σε τοπικό νόμισμα στη χώρα επανεγκατάστασης των υπαλλήλων, με εφαρμογή της οικονομικής ισοτιμίας.

ΤΜΗΜΑ 2: ΚΑΝΟΝΕΣ ΠΟΥ ΔΙΕΠΟΥΝ ΤΗΝ ΕΠΙΣΤΡΟΦΗ ΕΞΟΔΩΝ

Αρθρο 17: Επιστροφη εξοδων που πραγματοποιηθηκαν για τη μετακομιση τησ οικοσκευησ και πραγματικων εξοδων εγκαταστασησ για τον υπαλληλο ο οποιοσ δεν διαθετει πλεον στον ιδιο τοπο υπηρεσιασ επιπλωμενη κατοικια που εχει θεσει στη διαθεση του το θεσμικο οργανο

Το άρθρο αυτό δεν εφαρμόστηκε το 2004.

Άρθρο 18: Προσωρινή στέγαση

Το 2004 ελήφθησαν 284[6] αποφάσεις έγκρισης προσωρινής στέγασης (187 το 1998, 163 το 1999, 195 το 2000, 184 το 2001, 318 το 2002 και 270 το 2003).

Αρθρο 19: Υπηρεσιακα οχηματα/χιλιομετρικη αποζημιωση

Εν αναμονή της έγκρισης νέων προτύπων για τον στόλο οχημάτων, ισχύουν πάντοτε οι κανόνες για τη χρήση οχημάτων, οι οποίοι χρονολογούνται από το 1996 και αναθεωρήθηκαν το 1998.

Το ύψος της χιλιομετρικής αποζημίωσης παραμένει αμετάβλητο (0,26 ευρώ/χλμ και 0,36 ευρώ/χλμ για τα 4 x 4).

Άρθρο 20: Έξοδα ταξιδίου λόγω αδειών ανάπαυσης

Τα έξοδα ταξιδιού λόγω άδειας ανάπαυσης επιστράφηκαν για την απόσταση μεταξύ του τόπου διορισμού και του τόπου ανάπαυσης τον οποίο καθορίζει η Επιτροπή. Σε περιπτώσεις επιλογής άλλου τόπου ανάπαυσης, η επιστροφή πραγματοποιήθηκε μέχρι το όριο που της προαναφερθείσας απόστασης. Οι δαπάνες που πραγματοποιήθηκαν το 2004, ανήλθαν σε 659.644 ευρώ.

Άρθρο 21: Επιστροφή των εξόδων μεταφοράς προσωπικών ειδών, μετακόμισης, φύλαξης οικοσκευής

Το 2004 πραγματοποιήθηκαν 415 μετακομίσεις (266 το 1998, 237 το 1999, 278 το 2000, 324 το 2001, 358 το 2002 και 331 το 2003) με βάση τους κανόνες μετακόμισης των προσωπικών ειδών, οι οποίοι αναθεωρήθηκαν το 1997 και εφαρμόσθηκαν το 1998.

Αρθρο 23: Επιστροφη του ενοικιου οταν δεν εχει τεθει στη διαθεση του υπαλληλουκατοικια απο μερους του θεσμικου οργανου

Το 2004[7] υπήρχαν 31 περιπτώσεις εφαρμογής του άρθρου 23 (10 το 1999, 8 το 2000, 7 το 2001, 31 το 2002 και 40 το 2003).

ΤΜΗΜΑ 3: ΚΟΙΝΩΝΙΚΗ ΑΣΦΑΛΙΣΗ_

Άρθρο 24 παράγρ. 3: Επείγων και ιδιαιτερα επείγων επαναπατρισμός για λόγους υγείας

Κατά το 2004, η Ιατρική Υπηρεσία ενέκρινε 44 περιπτώσεις επαναπατρισμού για λόγους υγείας, εκ των οποίων οι 40 ήταν επείγουσες (ο συνολικός αριθμός των περιπτώσεων επείγουσας διακομιδής ανέρχεται σε 68 δεδομένου ότι ορισμένοι χρειάστηκαν ιδιαίτερη παρακολούθηση και ως εκ τούτου επαναπατρίστηκαν πολλές φορές) και οι 4 ιδιαίτερα επείγουσες.

Τα ετήσια ασφάλιστρα για αεροπορικό ασθενοφόρο SOS ανήλθαν σε 15.525 ευρώ για το έτος 2004.

Άρθρο 25: Κάλυψη κατά ατυχημάτων για τους ελκοντεσ δικαιωματα από τον υπάλληλο

Το 2004, υποβλήθηκαν 5 φάκελοι για ατυχήματα στο πλαίσιο της ασφάλειας που καλύπτει τους έλκοντες δικαιώματα από τον υπάλληλο.

ΠΑΡΑΡΤΗΜΑ I

ΚΑΘΟΡΙΣΜΟΣ ΤΟΥ ΔΙΚΑΙΩΜΑΤΟΣ ΑΔΕΙΑΣ ΑΝΑΠΑΥΣΗΣ (Άρθρο 8 του παραρτήματος X) Έναρξη ισχύος: 1η Ιανουαρίου 2004

ΣΤΟ ΠΛΑΙΣΙΟ ΑΠΟΖΗΜΙΩΣΕΩΝ ΛΟΓΩ ΣΥΝΘΗΚΩΝ ΔΙΑΒΙΩΣΗΣ |

Αριθμός ημερών και περιόδων | Τόπος υπηρεσίας | Τόπος ανάπαυσης |

15 ημέρες | Aφγανιστάν | Βρυξέλλες (Βέλγιο) |

σε 3 περιόδους κατ’ | Μπαγκλαντές | Πουκέτ (Ταϊλάνδη) |

ανώτατο όριο | Λιβερία | Ντακάρ (Σενεγάλη) |

(ΑΣΔ > ή = 12 μονάδες) | Παπουασία - Νέα Γουϊνέα | Ντάρβιν (Aυστραλία) |

Κεντροαφρικανική Δημοκρατία | Λιμπρεβίλ (Γκαμπόν) |

Σιέρα Λεόνε | Ντακάρ (Σενεγάλη) |

Σουδάν | Μομπάσα (Κένυα) |

Τσαντ | Ντακάρ (Σενεγάλη) |

10 ημέρες | Αλγερία | Καζαμπλάνκα (Μαρόκο) |

σε 2 περιόδους κατ’ | Αγκόλα | Windhoek (Ναμίμπια) |

ανώτατο όριο | Αρμενία | Βιέννη (Αυστρία) |

(ΑΣΔ = 11 μονάδες) | Γκάνα | Λιμπρεβίλ (Γκαμπόν) |

Γεωργία | Βιέννη (Αυστρία) |

Γουϊνέα | Ντακάρ (Σενεγάλη) |

Μαυριτανία | Καζαμπλάνκα (Μαρόκο) |

Νίγηρας | Λιμπρεβίλ (Γκαμπόν) |

Λαϊκή Δημοκρατία του Κονγκό | Λιμπρεβίλ (Γκαμπόν) |

5 ημέρες | Μπουρούντι | Μομπάσα (Κένυα) |

σε 1 περίοδο κατ’ | Καμερούν | Λιμπρεβίλ (Γκαμπόν) |

ανώτατο όριο | Ακτή Ελεφαντοστού* | Ντακάρ (Σενεγάλη) |

(ΑΣΔ = 10 μονάδες) | Γουϊνέα - Μπισσάου | Ντακάρ (Σενεγάλη) |

Νήσοι Σολομώντος | Brisbane (Aυστραλία) |

Καζακστάν | Φρανκφούρτη (Γερμανία) |

Κιργιζιστάν | Φρανκφούρτη (Γερμανία) |

Νιγηρία | Λιμπρεβίλ (Γκαμπόν) |

Ρουάντα | Μομπάσα (Κένυα) |

Τατζικιστάν | Φρανκφούρτη (Γερμανία) |

Τόγκο | Λιμπρεβίλ (Γκαμπόν) |

Υεμένη | Ντουμπάι (Ηνωμένα Αραβικά Εμιράτα) |

* Βλ. επίσης κατωτέρω (συμπληρωματική αποζημίωση χορηγηθείσα λόγω της διάρκειας της κρίσης, το 2003). |

ΣΤΟ ΠΛΑΙΣΙΟ ΤΗΣ ΚΡΙΣΗΣ ΤΟΥ 2004 |

Αριθμός ημερών και περιόδων | Τόπος υπηρεσίας | Τόπος ανάπαυσης |

15 ημέρες σε 3 περιόδους κατ’ ανώτατο όριο | Κολομβία (ΑΣΔ = 6 μονάδες, Κρίση = 11 μήνες το 2003) | Μαϊάμι (Ηνωμένες Πολιτείες) |

10 ημέρες σε 2 περιόδους κατ’ ανώτατο όριο | Ακτή Ελεφαντοστού* (ΑΣΔ = 10 μονάδες, Κρίση = 9,5 μήνες το 2003) | Ντακάρ (Σενεγάλη) |

5 ημέρες σε 1 περίοδο κατ’ ανώτατο όριο | Ουδέν |

ΠΑΡΑΡΤΗΜΑ II

ΠΙΝΑΚΑΣ ΤΟΠΩΝ ΥΠΗΡΕΣΙΑΣΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Έναρξη ισχύος: 1η Ιανουαρίου 2004

35% | 25% | 20% | 15% | 10% | Ουδεμία αποζημίωση |

Aφγανιστάν | Μπενίν | Πρώην Γιουγκοσλαβική Δημοκρατία της Μακεδονίας | Νότιος Αφρική | Αυστραλία | Καναδάς |

Αλβανία | Πράσινο Ακρωτήριο | Σαουδική Αραβία | Αργεντινή | Μπαρμπάντος | Κύπρος |

Αλγερία | Κίνα | Βολιβία | Μποτσουάνα | Βραζιλία | Ηνωμένες Πολιτείες της Αμερικής (Νέα Υόρκη) |

Αγκόλα | Δυτική Όχθη του Ιορδάνη - Λωρίδα της Γάζας | Βοσνία-Ερζεγοβίνη | Χιλή | Κροατία | Ηνωμένες Πολιτείες της Αμερικής (Ουάσινγκτον) |

Αρμενία | Κολομβία | Βουλγαρία | Κόστα Ρίκα | Εσθονία | Μάλτα |

Μπαγκλαντές | Αίγυπτος | Νότιος Κορέα | Χονγκ-Κονγκ | Ουγγαρία | Νορβηγία |

Μπουρκίνα Φάσο | Ελ Σαλβαδόρ | Κούβα | Τζαμάικα | Λετονία | Ελβετία |

Μπουρούντι | Ισημερινός | Γκαμπόν | Ιαπωνία (Τόκιο) | Λιθουανία |

Καμπότζη | Ερυθραία | Ισραήλ | Ιορδανία | Μαρόκο |

Καμερούν | Αιθιοπία | Λεσόθο | Λίβανος | Μαυρίκιος |

Κονγκό | Γκάμπια | Μεξικό | Μαλαισία | Ναμίμπια |

Ακτή Ελεφαντοστού | Γκάνα | Ρουμανία | Νέα Καληδονία | Νέα Ζηλανδία |

Τζιμπουτί | Γουατεμάλα | Σερβία και Μαυροβούνιο. | Παραγουάη | Πολωνία |

Γεωργία | Ονδούρα | Σουαζιλάνδη | Σενεγάλη | Δομινικανή Δημοκρατία |

Γουϊνέα | Νήσοι Φίτζι | Συρία | Σιγκαπούρη | Τσεχική Δημοκρατία |

Γουϊνέα - Μπισσάου | Ινδία | Ταϊλάνδη | Ταϊβάν | Σλοβακία |

Γουιάνα | Ιαπωνία (Νάκα) | Βανουάτου | Τουρκία | Σλοβενία |

Αϊτή | Κένυα | Ζιμπάμπουε | Τρινιντάντ και Τομπάγκο |

Νήσοι Σολομώντος | Λάος | Τυνησία |

Ινδονησία | Mαδαγασκάρη | Ουρουγουάη |

Καζακστάν | Μαλάουι |

Κιργιζιστάν | Μοζαμβίκη |

Λιβερία | Νεπάλ |

Μάλι | Νικαράγουα |

Μαυριτανία | Ουγκάντα |

Νίγηρας | Περού |

Νιγηρία | Φιλιππίνες |

Πακιστάν | Ρωσία |

Παπουασία - Νέα Γουϊνέα | Σρι Λάνκα |

Κεντροαφρικανική Δημοκρατία | Σουρινάμ |

Λαϊκή Δημοκρατία του Κονγκό | Τανζανία |

Ρουάντα | Ουκρανία |

Σιέρα Λεόνε | Βενεζουέλα |

Σουδάν | Βιετνάμ |

Τατζικιστάν | Ζάμπια |

Τσαντ |

Τόγκο |

Υεμένη |

ΠΑΡΑΡΤΗΜΑ III

ΠΙΝΑΚΑΣ ΤΟΠΩΝ ΥΠΗΡΕΣΙΑΣΚΑΙ ΠΟΣΟΣΤΩΝ ΑΠΟΖΗΜΙΩΣΗΣ ΛΟΓΩ ΣΥΝΘΗΚΩΝ ΔΙΑΒΙΩΣΗΣ (Άρθρο 10 του παραρτήματος X) Έναρξη ισχύος: 1η Μαΐου 2004

40% | 35% | 30% | 25% | 20% | 15% | 10% | Ουδεμία αποζημίωση |

Aφγανιστάν | Αλγερία | Αλβανία | Μπενίν | Πρώην Γιουγκοσλαβική Δημοκρατία της Μακεδονίας | Νότιος Αφρική | Αυστραλία | Καναδάς |

Μπαγκλαντές | Αγκόλα | Μπουρκίνα Φάσο | Κίνα | Σαουδική Αραβία | Αργεντινή | Μπαρμπάντος | Ηνωμένες Πολιτείες της Αμερικής (Νέα Υόρκη) |

Λιβερία | Αρμενία | Καμπότζη | Δυτική Όχθη του Ιορδάνη - Λωρίδα της Γάζας | Βολιβία | Μποτσουάνα | Βραζιλία | Ηνωμένες Πολιτείες της Αμερικής (Ουάσινγκτον) |

Παπουασία - Νέα Γουϊνέα | Μπουρούντι | Πράσινο Ακρωτήριο | Κολομβία | Βοσνία-Ερζεγοβίνη | Χιλή | Κροατία | Νορβηγία |

Κεντροαφρικανική Δημοκρατία | Καμερούν | Τζιμπουτί | Αίγυπτος | Βουλγαρία | Κόστα Ρίκα | Ιορδανία | Ελβετία |

Σιέρα Λεόνε | Κονγκό | Αιθιοπία | Ελ Σαλβαδόρ | Νότιος Κορέα | Χονγκ-Κονγκ | Μαρόκο |

Σουδάν | Ακτή Ελεφαντοστού | Γουιάνα | Ισημερινός | Κούβα | Τζαμάικα | Μαυρίκιος |

Τσαντ | Γεωργία | Αϊτή | Ερυθραία | Γκαμπόν | Ιαπωνία (Τόκιο) | Ναμίμπια |

Γουϊνέα | Ινδία | Γκάμπια | Ισραήλ | Λίβανος | Νέα Ζηλανδία |

Γουϊνέα - Μπισσάου | Ινδονησία | Γκάνα | Λεσόθο | Μαλαισία | Δομινικανή Δημοκρατία |

Νήσοι Σολομώντος | Λάος | Γουατεμάλα | Μεξικό | Νέα Καληδονία | Τρινιντάντ και Τομπάγκο |

Καζακστάν | Μάλι | Ονδούρα | Ρουμανία | Παραγουάη | Τυνησία |

Κιργιζιστάν | Μοζαμβίκη | Νήσοι Φίτζι | Σερβία και Μαυροβούνιο. | Σενεγάλη | Ουρουγουάη |

Μαυριτανία | Πακιστάν | Ιαπωνία (Νάκα) | Σουαζιλάνδη | Σιγκαπούρη |

Νίγηρας | Σρι Λάνκα | Κένυα | Συρία | Ταϊβάν |

Νιγηρία | Τανζανία | Mαδαγασκάρη | Ταϊλάνδη | Τουρκία |

Λαϊκή Δημοκρατία του Κονγκό | Βιετνάμ | Μαλάουι | Βανουάτου |

Ρουάντα | Ζάμπια | Νεπάλ | Ζιμπάμπουε |

Τατζικιστάν | Νικαράγουα |

Τόγκο | Ουγκάντα |

Υεμένη | Περού |

Φιλιππίνες |

Ρωσία |

Σουρινάμ |

Ουκρανία |

Βενεζουέλα |

* Δεδομένου ότι ορισμένοι μόνιμοι υπάλληλοι εξακολουθούν να υπηρετούν στα νέα κράτη μέλη και μετά την προσχώρηση των εν λόγω κρατών, θα χορηγηθεί στους υπαλλήλους αυτούς η ορισθείσα προ της προσχώρησης αποζημίωση κατά τη διάρκεια μεταβατικής περιόδου 15 μηνών κατ’ ανώτατο όριο από την 1η Μαΐου 2004.

[1] Οι θέσεις μόνιμων / έκτακτων υπαλλήλων σε αντιπροσωπείες περιλαμβάνουν: α) τις επίσημες θέσεις των εξωτερικών υπηρεσιών (982 θέσεις για το 2004)· β) τις προσωρινές για συγκεκριμένες ενέργειες (4 θέσεις)· γ) τις θέσεις που διατέθηκαν από Γενικές Διευθύνσεις εκτός RELEX (22 θέσεις στις 31.12.2004). Οι θέσεις αυτές εξακολουθούν να εμφανίζονται στον πίνακα προσωπικού των ΓΔ στις οποίες υπάγονται, χρηματοδοτούνται όμως πλήρως ή εν μέρει από τον προϋπολογισμό των εξωτερικών υπηρεσιών.

[2] ΕΕ L 317, της 16.10.2004, σ. 1

[3] ΕΕ L 46, της 17.02.2005, σ. 1

[4] ΕΕ L 207, της 10.06.2004, σ. 13

[5] ΕΕ L 396, της 31.12.2004, σ. 49

[6] Με βάση 103 απαντήσεις που ελήφθησαν από αντιπροσωπείες.

[7] Με βάση 103 απαντήσεις που ελήφθησαν από αντιπροσωπείες.